Diari Oficial de la Generalitat Valenciana


Sumari del DOGV 4223, del 08-04-2002 (2002/2818)

RESOLUCIÓ de 28 de febrer de 2002, de la Direcció General d'Indústria i Energia de la Conselleria d'Innovació i Competitivitat, per la qual s'autoritza a l'empresa Burdeos-Palau, Sociedad Limitada, l'actuació com a organisme de control per als àmbits reglamentaris previstos en l'acreditació núm. 59/EI084 i el seu Annex Tècnic Rev. 1, expedits per l'Entitat Nacional d'Acreditació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4223

Data del DOGV
:   08-04-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/2818


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 28 de febrer de 2002, de la Direcció General d'Indústria i Energia de la Conselleria d'Innovació i Competitivitat, per la qual s'autoritza a l'empresa Burdeos-Palau, Sociedad Limitada, l'actuació com a organisme de control per als àmbits reglamentaris previstos en l'acreditació núm. 59/EI084 i el seu Annex Tècnic Rev. 1, expedits per l'Entitat Nacional d'Acreditació. [2002/2818]
  
Vista la sol·licitud presentada pel Sr. José María Burdeos Hueso, en nom i representació de Burdeos-Palau, Sociedad Limitada, amb domicili social al c/ Armando Palacio Valdés, número 15, 12a, 46225 València, per a l'autorització d'actuació com a organisme de control en els camps reglamentaris d'instal·lacions i aparells de pressió.
  
Vista la Llei d'Indústria 21/1992, de 16 de juliol (Butlletí Oficial de l'Estat de 23 de juliol de 1992).
  
Vist el Reial Decret 2.200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial (Butlletí Oficial de l'Estat de 6 de febrer de 1996).
  
Vistos el Decret 54/2001, de 13 de març, del Govern Valencià, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control i l'Ordre de 22 de juny de 2001, de la Conselleria d'Indústria i Comerç, per la qual es desenvolupa el Decret 54/2001.
  
Vista l'acreditació núm. 59/EI084 de data 21 de desembre de 2001, atorgada per l'Entitat Nacional d'Acreditació a l'empresa Burdeos-Palau, Sociedad Limitada, segons els criteris recollits en la norma UNE-EN 45895:1995, per a les activitats d'inspecció definides en el seu Annex Tècnic Rev. 1.
  
Vist que l'empresa ha presentat la documentació exigida en el Reial Decret 2.200/1995 i en l'Ordre de 22 de juny de 2001.
  
Atés que en la documentació presentada s'acredita que l'empresa compleix les exigències generals establides en el Reial Decret 2.200/1995 per a la seua actuació en els àmbits reglamentaris per als quals se sol·licita autorització d'actuació com a organisme de control.
  
Aquesta Direcció General ha resolt:
  
Primer
  
Autoritzar a l'empresa Burdeos-Palau, Sociedad Limitada l'actuació com a organisme de control en l'àmbit reglamentari d'instal·lacions i aparells de pressió, i limitar la present autorització a les actuacions reglamentàries definides en l'abast normatiu especificat en el document d'acreditació núm. 59/EI084 de data 21 de desembre de 2001 i el seu Annex Tècnic Rev. 1, emesos per l'Entitat Nacional d'Acreditació.
  
Segon
  
La present autorització d'actuació com a organisme de control mantindrà la seua vigència mentre estiguen en vigor l'acreditació núm. 59/EI084 de data 21 de desembre de 2001 i el seu Annex Tècnic Rev. 1, emesos per l'Entitat Nacional d'Acreditació, i podrà a més a més ser suspesa o revocada en els casos previstos en la legislació vigent.
  
Tercer
  
Burdeos-Palau, Sociedad Limitada queda autoritzada per a actuar en els àmbits reglamentaris i amb les limitacions indicades en els punts primer i segon en tot el territori nacional, i en qualsevol cas, per a actuar en una altra comunitat autònoma haurà d'ajustar les seues actuacions a allò que s'ha especificat en la Llei d'Indústria 21/1992, de 16 de juliol, i en el Reial Decret 2.200/1995, de 23 de desembre. Addicionalment i per a l'actuació en els camps reglamentaris autoritzats dins de l'àmbit territorial de la Comunitat Valenciana, aquesta autorització queda supeditada al compliment dels requisits complementaris o de desenvolupament definits en el Decret 54/2001, de 13 de març, del Govern Valencià, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana, i en l'Ordre de 22 de juny de 2001, de la Conselleria d'Indústria i Comerç, per la qual es desenvolupa el Decret 54/2001, o els que puguen ser establits per la Conselleria d'Innovació i Competitivitat d'aquesta Comunitat Autònoma.
  
Quart
  
Qualsevol variació de les condicions o els requisits acreditats que serviren de base per a la present autorització hauran de comunicar-se l'endemà de produir-se en aquesta Direcció General d'Indústria i Energia.
  
La present resolució d'autorització no és definitiva en via administrativa i contra ella podrà interposar-se recurs d'alçada davant el conseller d'Innovació i Competitivitat en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.